laion/Wikipedia-Exotic huggingface dataset:
חרסון (מחוז, רוסיה)

מחוז חרסון (ברוסית: Херсонская область) אחד ממחוזות רוסיה, שוכן בדרום המדינה, ובירתו העיר הניצ'סק. המחוז נחשב כחלק מהסובייקטים הפדרליים שלה, אך הוא ממוקם בגבולות בינלאומיים כחלק מאוקראינה וסיפוחו לרוסיה לא מוכר על ידי האומות המאוחדות. שטח המחוז כ-28 אלף קמ"ר. גובל במזרח במחוז זפורוז'יה, בדרום בים אזוב, רפובליקת קרים, ובים השחור ובמערב במחוז מיקולאייב שבאוקראינה. המחוז נכבש על ידי צבא רוסיה בימי הפלישה הרוסית לאוקראינה אך חלקו הצפוני הוחזר לאוקראינה ב-11 בנובמבר ומאז רוסיה שולטת רק בחלקו הדרומי. בימי הכיבוש מונה וולודימיר סלדו לראש המינהל האזרחי-צבאי של חרסון. הכוחות המזוינים של הפדרציה הרוסית כבשו את רוב מחוז חרסון לאחר קרב חרסון בתחילת מרץ 2022. באמצע מאי 2022 הודיע הממשל הצבאי-אזרחי בחרסון שמונה על ידי רוסיה על כוונתו להסתפח לפדרציה הרוסית. לפי דיווחים שונים, כוחות רוסיים עינו, רצחו וחטפו אזרחים אוקראינים בשטחים הכבושים של חרסון. הממשל הצבאי-אזרחי הרוסי בחרסון יזם משאל עם מדומה, על הכרזת מדינה ריבונית עצמאית שתהיה לה שאיפה חוקתית להסתפח לאלתר לפדרציה הרוסית כסובייקט פדרלי. משאל העם הבלתי חוקי נערך בתנאים מפוקפקים, כולל סקרים מדלת לדלת על ידי "נציבים" בליווי חיילים חמושים, דבר שעורר פחד והשפיע על תוצאות משאל העם. תוצאות משאל העם נחשבות כמפוברקות וספגו גינוי בינלאומי ואינו מוכר על ידי רוב הקהילה הבינלאומית. על פי נתונים שפרסמו ממשאל העם על ידי רשויות הממשל הצבאי-אזרחי בחרסון, 87.05% (497,051) תמכו בסיפוח לפדרציה הרוסית, עם 12.05% (68,832) שהתנגדו ו-0.9% של פתקים פסולים, בשיעור הצבעה של 76.86%. לטענתם, השתתפו 571,001 מצביעים. חלקים ממחוז חרסון באוקראינה סופחו ב-30 בספטמבר, יחד עם הרפובליקה העממית של דונייצק, הרפובליקה העממית של לוהנסק ומחוז זפוריז'יה. חלק מהאזורים לאורך גבולות מחוז מיקולאיב ומחוז דניפרופטרובסק באוקראינה נתפסים על ידי רוסיה כחלק ממנה אך נותרו תחת הממשל האוקראיני בפועל. החל מ-3 באוקטובר 2022, סמכות השיפוט הרוסית על האזור אינה מוכרת על ידי אף מדינה ריבונית; האזור כולו מוכר כשטח ריבוני של אוקראינה, שרואה בכל המחוזות שסופחו לרוסיה ככבושים זמנית. בנובמבר 2022, הצבא הרוסי נסוג מהעיר חרסון ומשאר חלקו הצפוני של המחוז ומשרדי מושל המחוז והמינהל הצבאי עברו לעיר השוכנת באזור הדרומי של במחוז, הניצ'סק. מדיה וקבצים בנושא חרסון בוויקישיתוף אתר האינטרנט הרשמי של ממשלת מחוז חרסון מטעם רוסיה (ברוסית) ערך זה הוא קצרמר בנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
אסנת זהיר

אסנת זהיר-איתן (נולדה ב-28 באוגוסט 1952) היא קצינת צה"ל בדימוס, שעוטרה בצל"ש הרמטכ"ל על פעולתה במלחמת יום הכיפורים ולאחריה. סגן אסנת זהיר נולדה וגדלה בחיפה. למדה בממרכז חינוך ליאו באק. ערב מלחמת יום הכיפורים היא שימשה כקצינת סעד של אוגדת סיני. לאחר פרוץ המלחמה הייתה לקצינת הנפגעים של האוגדה. בימים והלילות הראשונים למלחמה פעלה במשך שעות רבות בבסיס צה"ל ברפידים, לשם הובאו הרוגים ופצועים רבים, וסייעה במסירות בזיהוים למרות הקושי הנפשי הכרוך במשימה זו. לאחר המלחמה ביקרה זהיר את חיילי המילואים של האוגדה בסיני וממערב לתעלת סואץ וטיפלה בצרכיהם. היא הקימה נוכח קשיים ארגוניים רבים יחידה שתפקידה היה טיפול בכל פצועי האוגדה, שהיו מאושפזים באתרים שונים בישראל, והפעילה אותה כשהיא מקדישה את כל זמנה למשימה. בין היתר ארגנה הסעות לבני משפחות הפצועים שהתקשו להגיע אל יקיריהם בבתי החולים ולפצועים שביקשו לצאת מהם לחופשה, הפעילה משרד קשר טלפוני, ניצחה על ביקורי חיילות אצל הפצועים וטיפלה בענייניהם מול הרשויות. בהמשך היא יצרה קשר אישי עם משפחות ההרוגים והפצועים מקרב חיילי האוגדה. היא דאגה לצרכיהן וייצגה אותן מול גורמים צבאיים ואזרחיים. בחודש אפריל 1976 עוטרה זהיר על פעולתה בצל"ש הרמטכ"ל. בכתב העיטור צוין כי היא גילתה במעשיה יוזמה, מסירות ויחס אנושי חם לפצועים ולמשפחות השכולות. בהמשך חייה למדה זהיר-איתן עבודה סוציאלית באוניברסיטה העברית בירושלים, חיה במושב כרם מהר"ל ועוסקת במקצועה. סרן אסנת זהיר איתן, באתר הגבורה ענת מידן, נשות חיל, ידיעות אחרונות, 27 באפריל 1998 (קישור לקובץ PDF) נורית ברצקי, "לא עמדתי באש והצל"ש גדול עלי", מעריב, 28 באפריל 1976, באתר עיתונות יהודית היסטורית
הנערה הכי בת-מזל בעולם (סרט)

הנערה הכי בת-מזל בעולם (באנגלית: Luckiest Girl Alive) הוא מותחן מסתורי משנת 2022 בבימויו של מייק בארקר מתסריט של ג'סיקה קנול, המבוסס על הרומן שלה באותו השם. בסרט מככבים מילה קוניס, פין ויטרוק, סקוט מק'ניירי, תומאס ברבוסקה, ג'ניפר בילס וקוני בריטון. הסרט יצא לאקרנים בבתי קולנוע נבחרים ב-30 בספטמבר 2022, לפני השקה בסטרימינג ב-7 באוקטובר 2022 על ידי נטפליקס. תושבת ניו יורק, שנראה שחייה בשליטה, מתמודדת עם טראומה שגורמת לחייה להתפרק לרסיסים. מילה קוניס – האני פאנלי קיארה אורליה – האני פאנלי הצעירה פין ויטרוק – לוק הריסון סקוט מק'ניירי – אנדרו לארסון ג'ניפר בילס – לולו וינסנט קוני בריטון – דינה תומאס ברבוסקה – ארתור פינמן ג'סטין לופה – ניל רתרפורד דלמר אבוזייד – אהרון ויקרשאם אייזק קרגטן – ליאם אלכסנדרה ביטון – הילרי היצ'ינסון ניקול הוף – אוליביה קפלן אלכס בארון – דין בארטון קרסון מקורמאק – דין ברטון הצעיר גייג' מונרו – פייטון פאוול באוגוסט 2015, פורסם שליונגייט רכשה את זכויות הסרט של הנערה הכי-בת מזל בעולם מאת ג'סיקה קנול, כאשר ריס ווית'רספון אמורה להפיק תחת החברה שלה, "Pacific Standard". בפברואר 2021, פורסם שמילה קוניס תככב בסרט, כאשר מייק בארקר אמור לביים את הסרט, מתסריט של קנול, כשנטפליקס אמורה להפיץ, וללינסגייט וויתרספון לא חלק מההפקה. ביולי 2021, פין ויטרוק, סקוט מק'ניירי, קיארה אורליה, תומאס ברבוסקה, ג'סטין לופה, דלמר אבוזייד, אלכס בארון, קרסון מקורמאק, ג'ניפר בילס וקוני בריטון לוהקו לתפקידים בסרט. הצילום הראשי החל ביוני 2021 בטורונטו, קנדה והסתיים בספטמבר 2021 בניו יורק. הסרט יצא לאקרנים בבתי קולנוע נבחרים ב-30 בספטמבר 2022, לפני ההשקה בסטרימינג ב-7 באוקטובר 2022 על ידי נטפליקס. "הנערה הכי בת-מזל בעולם", במסד הנתונים הקולנועיים IMDb (באנגלית) "הנערה הכי בת-מזל בעולם", באתר נטפליקס "הנערה הכי בת-מזל בעולם", באתר AllMovie (באנגלית) "הנערה הכי בת-מזל בעולם", באתר Rotten Tomatoes (באנגלית) "הנערה הכי בת-מזל בעולם", באתר Metacritic (באנגלית) "הנערה הכי בת-מזל בעולם", במסד הנתונים הקולנועיים KinoPoisk (ברוסית) "Luckiest Girl Alive release date, cast, synopsis, and more". Netflix Life. נבדק ב-30 באוגוסט 2022. {{cite web}}: (עזרה) D'Alessandro, Anthony (10 באפריל 2015). "Lionsgate Buys 'Luckiest Girl Alive'; Reese Witherspoon & Bruna Papandrea To Produce". Deadline Hollywood. נבדק ב-14 באוגוסט 2021. {{cite web}}: (עזרה) N'Duka, Amanda (22 בפברואר 2021). "Mila Kunis Set To Star In 'Luckiest Girl Alive' Film Adaptation For Netflix". Deadline Hollywood. נבדק ב-22 בפברואר 2021. {{cite web}}: (עזרה) Kroll, Justin (15 ביולי 2021). "Finn Wittrock, Chiara Aurelia, Connie Britton, Scoot McNairy, Others; Round out Cast Of Netflix's 'Luckiest Girl Alive' Adaptation". Deadline Hollywood. נבדק ב-15 ביולי 2021. {{cite web}}: (עזרה) "Luckiest Girl Alive". Midgard Times. נבדק ב-5 בספטמבר 2021. {{cite web}}: (עזרה)
בזוס (נהר)

בזוס (בקטלאנית: Besòs, נהגה [bəˈzɔs]; בספרדית: Besós, בזוס) הוא נהר הזורם דרך קטלוניה, ספרד, שנוצר על ידי מפגש הנהרות מוגנט (Mogent) וקונגוסט (Congost). הוא נשפך לים התיכון. קו פרשת המים המלא שלו כולל את הערים הבאות: איגואפרדה, לה גריגה, סנט פוסט דה קמפסנטלס, קנובלס, גרנולר, מונמלו, מולט דל ואלס, מונטקאדה אי רייקסאק, סנטה קולומה דה גרמנה, ברצלונה וסנט אדריה דה בזוס. בשל האקלים הים תיכוני שלו, לנהר יש מנעד ופערים קיצוניים בזרימה בהתאם למזג האוויר. לנהר בזוס חמישה יובלים עיקריים: נהר קונגוסט נהר ריפול נהר מוגנט נהר טנס נחל קאלדס אף על פי היותו נהר בלתי ניתן לשייט, הבזוס היה בכל זאת חוליה מקשרת בין החוף הקטלוני לפנים היבשת. במאה ה-10 נבנתה תעלת ה-Rec Comtal כדי להשתמש בנהר להשקיה חקלאית. בגלל העובדה שלנהר קטע העובר באזור המתועש ביותר (אזור מטרופולין ברצלונה), היה לו הכבוד המפוקפק להיות הנהר המזוהם ביותר באירופה במהלך שנות ה-70 וה-80. אולם מאז אמצע שנות ה-90, הנהר נמצא בתהליך של התאוששות. הפורום האוניברסלי לתרבויות, שהתקיים בברצלונה במהלך שנת 2004, אפשר יצירת אזור בילוי בשם פארק פסטיבל דה בזוס (Parc Fluvial del Besòs) בין הערים ברצלונה, סנטה קולומה דה גרמנה וסנט אדריה דל בזוס. נוף מסנט אדריה דה בזוס אל ההרים נוף מסנט אדריה דה בזוס אל הים שפך הנהר ליוברגט מדיה וקבצים בנושא בזוס בוויקישיתוף בזוס, באתר אנציקלופדיה בריטניקה (באנגלית) "Besós River". Encyclopædia Britannica. Encyclopædia Britannica. Retrieved 13 April 2016. "La Conca del Besòs". Consorci per a la Defensa de la Conca del riu Besòs. Archived from the original on 26 April 2016. Retrieved 13 April 2016.
קרחון לוראבי

קרחון לוראבי או קרחון לורבי או קרחון לארבי (באנגלית: Lurabee Glacier) הוא קרחון גדול, הזורם באזור ארץ פאלמר, של חצי האי האנטארקטי שבאנטארקטיקה. אורכו של קרחון לוראבי 50 קילומטרים. קרחון לוראבי זורם לכיוון צפון-מזרח בין רמת סקריפס, לבין רמת פינלי. קרחון לוראבי התגלה מהאוויר ב-20 בדצמבר 1928 על ידי חוקר אנטארקטיקה האוסטרלי סר יוברט וילקינס., בטיסה מעל האזור. וילקינס (מגלה הקרחון) נתן לקרחון לוראבי את שמו. וילדינס קרא לקרחון "תעלת לוראבי" או "תעלת לאראבי" (Lurabee Channel). הקרחון נקרא על שם לוראבי שרק (או לאראבי שרק), מסן פרנסיסקו במדינת קליפורניה שבארצות הברית. שרק סייעה לוילקניס להשיג את הציוד הנדרש לטיסתו מעל אנטארקטיקה, בה התגלה הקרחון. כמו כן שרק סייעה בעריכת ספרו של וילקינס "טיסה מעל אנטארקטיקה" (Flying the Arctic). לאחר שהתברר שמדובר בקרחון ולא בתעלה (עמק בו זורם הקרחון), שונה שם האתר בהתאם.
אדריאן טרופר

אדריאן טרופר (בצרפתית: Adrien Truffert; נולד ב-20 בנובמבר 2001 בלייז' שבבלגיה) הוא כדורגלן צרפתי המשחק בעמדת המגן השמאלי בקבוצת סטאד רן מליגת העל הצרפתית ובנבחרת צרפת. טרופר הגיע למחלקת הנוער של סטאד רן בשנת 2015. בשנת 2018 החל לשחק בקבוצת המילואים של המועדון. ב-19 בספטמבר 2020 ערך את הופעת הבכורה שלו בקבוצה הראשונה של המועדון, בניצחון 1–2 על מונקו במסגרת המחזור הרביעי בליגת העל הצרפתית לעונת 2020/2021. ב-25 בספטמבר 2022 ערך טרופר את הופעת הבכורה שלו בנבחרת צרפת, בהפסד 0–2 לנבחרת דנמרק במסגרת ליגת האומות 2022/2023. נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). מדיה וקבצים בנושא אדריאן טרופר בוויקישיתוף אדריאן טרופר, באתר Transfermarkt אדריאן טרופר, באתר Soccerway אדריאן טרופר, באתר BDFutbol אדריאן טרופר, באתר WorldFootball.net אדריאן טרופר, באתר National Football Teams אדריאן טרופר, באתר FootballDatabase.eu אדריאן טרופר, באתר ESPN JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
מפל מים

מפל מים הוא מקום בנהר שבו נופלים המים על פני קיר זקוף, והוא נוצר עקב אי אחידות באפיק, כאשר בנהר יש הבדלי גובה בין שני מקומות, והמים נופלים כלפי מטה מהמקום הגבוה אל המקום הנמוך. לעיתים נוצר מפל מים עקב שינויים שברים הנקראים טקטוניים – שברים ונקעים של קווי העתק, אך רוב המפלים נוצרים עקב שינויים ליתולוגיים – שינויים באופי המסלע. בדרך כלל נגרם הדבר במקום שבו עובר הנהר ממסלע קשה למקום בעל מסלע רך יותר, שובר אותו, וצונח ממקומו לשכבת הסלע הבאה. מפל נוצר גם במקומות שבהם אפיק גבוה נשפך לתוך נהר בעל אפיק נמוך יותר בצורה משמעותית. אפיק כזה, הגבוה מן הנהר אליו הוא נשפך, נקרא אפיק תלוי. אפיקים תלויים נוצרים כאשר בנהר הגדול עוברת כמות מים הגדולה בהרבה מזו שבאפיק (קרקע הנחל שהמים זורמים בו) העליון. חלק מאפיקים תלויים אלו נוצרו על ידי הקרחונים הגדולים שנעו בנהרות בתקופת הפליסטוקן. כאשר הוקם סכר איטייפו בשנת 1982 על נהר פרנה בגבול פרגוואי-ברזיל, להפקת חשמל הידרואלקטרי, הציפו מי האגם שנוצר את מפלי גוואירה שהיו עד אז העוצמתיים והאדירים בעולם. דרומה ממפלי גוואירה הנכחדים נשפך נהר איגואסו אל נהר פרנה. לא רחוק משם, במשולש הגבולות ארגנטינה-ברזיל-פרגוואי, נמצאים מפלי איגואסו שהם מהגדולים והרחבים בעולם. מפלים אלה הם מוקד משיכה עצום לתיירים, ונחשבים לאחד מפלאי הטבע. המפל הגבוה ביותר בעולם כיום הוא מפל אנחל בוונצואלה; גובהו 979 מטרים וגובה המדרגה הגבוהה שלו 807 מטרים. מפלי קון פאפנג על נהר מקונג בלאוס משתרעים לרוחב 10 ק"מ, והם הרחבים בעולם – אך גובהם 29 מטרים בלבד. מפלי בויומה (שנקראו לפנים מפלי סטנלי) על נהר קונגו בזאיר, יחד עם מפלי ויקטוריה הנמצאים על נהר זמבזי, מהווים גבול בין זמביה לזימבבואה, והם מפלי המים הגדולים באפריקה, ומהגדולים בעולם, מבחינת ספיקת המים הזורמים בהם. בין מפלי המים המפורסמים אפשר למנות את מפלי ניאגרה בגבול קנדה–ארצות הברית, שזוכה ליחסי ציבור מרשימים בסרטי קולנוע אמריקנים רבים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מפל המים הגבוה בישראל הוא מפל נחל קדם, שגובהו 330 מטרים, אך הוא זורם רק בעת שיטפונות ולעיתים מאוד נדירות. מפל המים הזורם כל השנה הגבוה בישראל הוא מפל נחל גמלא שגובהו 52 מטרים. רוב מפלי המים בישראל הזורמים כל השנה נמצאים ברמת הגולן כמו מפל נחל יהודיה, מפל גילבון הנופל מגובה 40 מטר, והמפלים הלבן והשחור בנחל אל על. האדם עושה במפלי המים שימוש בשתי דרכים: ניצול כוח המים הנופלים להנעת טורבינות וגלגלי מים לצורך ייצור חשמל. לצורכי נופש ותיירות: מאז ומתמיד ראה האדם במפלים שכיות חמדה ובא לראותם. מפל מים בוויקטוריה שבאוסטרליה מפל מים בפנסילבניה שבארצות הברית מפל מים באריזונה שבארצות הברית ציור של אישה ליד מפל מפלי ויקטוריה. זמביה (בתמונה, משמאל) לזימבבואה (בתמונה, מימין). מפל קפוא בקניון קורואומה לפלנד, פינלנד תחזיקו חזק וצפו: המפלים הכי מטורפים בעולם, באתר וואלה, 4 בינואר 2015 מפל מים, באתר אנציקלופדיה בריטניקה (באנגלית)
ליוברגט

ליוברגט (בקטלאנית: Llobregat, באלפבית פונטי בינלאומי: [ʎuβɾəˈɣat]) הוא הנהר השני באורכו בקטלוניה, ספרד, אחרי הטר. הוא זורם לים התיכון מדרום לעיר ברצלונה. מקור שמו עשוי להיות במילה לטינית עתיקה שמשמעותה 'אפל', 'עצוב' או 'בוצי', או מ-Rubricatus, שמשמעותה "אדום". מקורו של הליוברגט בגובה של 1,259 מטרים מעל פני הים בסרה דל קאדי, בגבולות עיריית קסטלאר דה נ'האג, ברגואדה קומרקה. אורכו הכולל של הנהר הוא יותר מ-170 קילומטרים. במרטורל חוצה את הנהר גשר השטן (אנ') כחלק מהויה אוגוסטה הרומית. בצורתו הנוכחית, הגשר המתוארך לתקופת שיא ימי הביניים. הכביש המהיר C-16 ידוע גם בשם "ציר ליוברגט" (בקטלאנית: Eix del Llobregat) מכיוון שהקטע הגדול ביותר שלו עוקב אחר תוואי העמק של נהר ליוברגט. הנהר מסתיים בים התיכון ויוצר את דלתה לוברגאט, בשטח עיריית אל פראט דה ליוברגט, ליד ברצלונה בגדה השמאלית. הדלתה סיפקה הרחבה גדולה של אדמה פורייה קרובה לעיר ברצלונה, אך כיום היא סלולה, עירונית ומכוסה על ידי תשתיות כגון נמל התעופה של ברצלונה-אל פראט. הליוברגט מנוהל באופן רציף ובעקביות במסלולו התחתון ומים שבעבר נשפכו לים, נשאבים כעת במעלה הזרם כדי להגביר את הזרימה הטבעית, להפרות את ביצות הדלתה של הנהר ולשלוט על חדירת מי הים. היובלים העיקריים של הליוברגט הם: יובלים ימין: בסטרני קרדנר אנויה יובלים שמאליים: ריירה דה מרלס ריירה גברסה ריירה דה רובי ריירה דה ואלוידררה, הידוע גם בשם לה רייראדה בזוס (נהר) S. Sabater & A. Ginebreda & D. Barceló (Editors): The Llobregat: The Story of a Polluted Mediterranean River. Springer, 2012. ISBN 978-3-642-30938-0 מדיה וקבצים בנושא ליוברגט בוויקישיתוף ליוברגט, באתר אנציקלופדיה בריטניקה (באנגלית) River Llobregat Water Reclamation Project "Barcino-etymology: The Origins of Barcelona". The Visigoth. 12 May 2016. Bofarull i Terrades, Manuel. Origen dels noms geogràfics de Catalunya: pobles, rius, muntanyes, 2002. "Ajuntament del Prat de Llobregat". Ajuntament del Prat de Llobregat.
בסינה

בסינה (Basina; סביבות 438 – 477 לספירה) נזכרת כמלכת תורינגיה באמצע המאה ה-5 לספירה, על ידי סופרים מאוחרים כמו גרגוריוס מטור. עם זאת, מכיוון שגרגוריוס תיאר את ממלכת תורינגיה כנמצאת בצד הגאלי או המערבי של נהר הריין, יש הסבורים שמדובר במחוז המנהלי Civitas Tungrorum (אנ'), כיום בבלגיה. גרגוריוס מטור דיווח שכילדריך הראשון הוגלה מגאליה הרומית לתקופה מסוימת, ובמהלכה הוא נסע לממלכת תורינגיה. כשחזר, בסינה באה איתו, למרות שהייתה נשואה למלך תורינגיה, ביסינוס (אנ'). היא עצמה לקחה את היוזמה לבקש את ידו של כילדריך הראשון, מלך הפרנקים, ונישאה לו. שכן כפי שהיא עצמה אמרה: "אני רוצה את הגבר החזק ביותר בעולם, גם אם אצטרך לחצות את האוקיינוס בשבילו". לפי החיבור "מעשיהם של הבישופים של קמבריי" ("Gesta episcoporum Cameracensium") (אנ'), המלך הפרנקי רגנכאר (Ragnachar) (רגנאריוס), ואחיו ריכאר, מאזור קמבריי היו קרובי משפחתה של בסינה. בשנת 463 נישאה בסינה לכילדריך הראשון, בנם של מרובך ואשתו, והביאו לעולם את הילדים הבאים: כלוביס הראשון (466–511) – מייסד ממלכת הפרנקים. אודופלדה (Audofleda) (467–511) – מלכת האוסטרוגותים ואשתו של תיאודריך הגדול לנטכילדיס (Lantechildis) (468 – ?) אלבופלדיס (Albofledis) (470 – ?) המלכה בסינה מתורינגיה היא הדמות האנטגוניסטית המרכזית בסרט "האחים גרים" (אנ') משנת 2005. מדיה וקבצים בנושא בסינה בוויקישיתוף Koren Whipp, Basine (ביוגרפיה של בסינה), (באנגלית) ביוגרפיה של בסינה Rachel Singer, Gregory’s forgotten rebel: the portrayal of Basina by Gregory of Tours and its implications Deeds of the Bishops of Cambrai
קווין אזאיס

קווין אזאיס (בצרפתית: Kévin Azaïs; נולד ב-16 באוגוסט 1992) הוא שחקן קולנוע וטלוויזיה צרפתי. ידוע בעיקר בזכות הופעתו בסרט הקולנוע הצרפתי Les Combattants (אנ'). בשנת 2002 נבחן לתפקיד הראשי בסרט Les Diables (אנ'), של ג'וזף, נער שננטש בלידתו, ומרבה לברוח מביתו יחד עם אחותו. עם זאת, הוא לא נבחר משום שהיה צעיר יחסית, בגיל 10. את התפקיד קיבל אחיו-למחצה, ונסה רוטייה (אנ'). בשנת 2014 הופיע בסרט Les Combattants (אנ'), בו גילם את הדמות הראשית ארנו לאברד. בתחילה הוצע לו לגלם את דמותו של חאווייר, דמות משנה בסרט, אך לבסוף הוא קיבל את התפקיד הראשי הגברי, לצד אדל האנל, ששיחקה גם בסרט Les Diables, אשר גילמה את הדמות הראשית מדלן בולייה. עבור תפקיד זה זכה אזאיס בפרס סזאר לשחקן המבטיח ביותר ובפרס לומייר לשחקן המבטיח ביותר. בשנת 2016 הופיע בסרט Souvenir (אנ'), בו גילם את דמותו של ז'ה. בשנת 2017 הופיע בסרט "טעם של דיו" (אנ'), בתפקיד הראשי של ונסה, זמר בלהקת פוסט-הארד רוק. עבור תפקיד זה הוא זכה במספר פרסים. מדיה וקבצים בנושא קווין אזאיס בוויקישיתוף קווין אזאיס, במסד הנתונים הקולנועיים IMDb (באנגלית) קווין אזאיס, באתר AllMovie (באנגלית) קווין אזאיס, במסד הנתונים הקולנועיים KinoPoisk (ברוסית) "Kévin Azaïs". Film Talents. נבדק ב-3 בפברואר 2015. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין אזאיס".
אילנית אדלר

אילנית אדלר (נולדה ב-9 באפריל 1976) היא חזאית ועיתונאית ישראלית, משמשת כחזאית בחברת החדשות. אדלר נולדה בשנת 1976. את שירותה בצה"ל עשתה ביחידת החיזוי של חיל האוויר והייתה מפקדת קורס צופים ביחידה. את תחילת הקריירה התקשורתית שלה החלה כמפיקת תחזיות בחברת החדשות. החל משנות ה-90 התחילה להגיש תחזיות בערוץ 2 לצד דני רופ וחלי סלוצקי. גם לאחר פרישתה של חלי סלוצקי ומעברו של דני רופ לחדשות 10, המשיכה להגיש את התחזית בערוץ לסירוגין עם דני דויטש ובהמשך לצד אלעד זוהר. לאחר סגירת ערוץ 2 ב-31 באוקטובר 2017 המשיכה אדלר בתפקידה כחזאית של חברת החדשות בקשת 12 וברשת 13, לצידו של מתן יעקב, זאת לאחר מעברו של אלעד זוהר להנחיית התכנית פותחים יום ברשת 13. החל מינואר 2019, אז חברת החדשות החלה לשדר בקשת 12 בלבד, היא משמשת כחזאית בערוץ זה בלבד. היא מגישה תחזיות במהדורה המרכזית, ב"שש עם", ב"אולפן שישי" וב"חדשות סוף השבוע" ובנוסף לכך, מגישה פינות ואייטמים הקשורים בטבע ומזג האוויר בתוכניות השונות של חברת החדשות כמו "שלוש (מהדורת חדשות)", "מהדורה ראשונה" ו"שש עם". אדלר נשואה לרון אסקיו, אם לבת. מתגוררת במודיעין-מכבים-רעות. היא מעצבת פנים במקצועה ובוגרת תואר ראשון במדעי בעלי החיים מהאוניברסיטה העברית. מדיה וקבצים בנושא אילנית אדלר בוויקישיתוף אילנית אדלר, באתר אישים רון גרנות, והרי התחזית, באתר ynet, 27 ביולי 2005 יהיה חורף בסוף??, באתר מגזין נשים, פייסבוק, ‏21 בדצמבר 2017 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גייג' מונרו

גייג' מונרו (באנגלית: Gage Munroe; נולד ב-4 בינואר 1999) הוא שחקן קנדי. מונרו נולד בטורונטו, אונטריו, קנדה ב-4 בינואר 1999. יש לו אחות צעירה ממנו בשבע שנים, סאדי מונרו, גם היא שחקנית. מונרו החל את קריירת המשחק בגיל שמונה. הוא דיבב בסדרות אנימציה רבות בהן "מוני דמיוני", "סופר וואי!", "מר. מון", "גליית חברי הענק", "גרוג'בנד", "מפרץ ההרפתקאות" "קוסמות קטנות" ו"מפלצת של מלון: הסדרה". מונרו התארח בסדרות טלוויזיה רבות בהן "לחיות עם בנים", "היפה והחיה", "השמיים נופלים", "המרחב" ו"חומר אפל". בשנת 2011 שיחק בסרט הקולנוע "בני אלמוות". שנה לאחר מכן שיחק בתפקיד הראשי בסרט "I Declare War". בשנת 2017 השתתף בסרט הדרמה הנוצרי"הבקתה" לצד אוקטביה ספנסר, סם וורת'ינגטון ואביב אלוש. בשנת 2021 שיחק בסרט הקומדיה האמריקאי"סתם אחד". ביולי אותה שנה, פורסם שמונרו לוהק לתפקיד בסרט הקולנוע "הנערה הכי בת-מזל בעולם", שהוקרן בנטפליקס ב-7 באוקטובר 2022. עוד ב-2022 ביצע מונרו הופעת אורח בסדרת הדרמה הרפואית "רופא ללא גבולות" (אנ'). גייג' מונרו, ברשת החברתית אקס (טוויטר) גייג' מונרו, במסד הנתונים הקולנועיים IMDb (באנגלית) גייג' מונרו, באתר AllMovie (באנגלית) גייג' מונרו, במסד הנתונים הקולנועיים KinoPoisk (ברוסית) "Gage Munroe on BoyActors.org.uk". boyactors.org.uk. 26 בינואר 2011. נבדק ב-16 באוגוסט 2013. {{cite web}}: (עזרה) "Gage Munroe official facebook page". Shakir Khan, If you love Hotel Transylvania Series, here are other projects voiced by the same cast, Republic World, ‏4 באפריל 2021 Emily Clute, Paw Patrol: All 4 Actors Who Voiced Marshall (& Why He Was Recast), Screen Rant, ‏1 במאי 2021 The Canadian Press, Donald Sutherland to produce, write, star in animated film for CBC-TV, The Globe and Mail, ‏2 באוקטובר 2013 Ignatiy Vishnevetsky, I Declare War, The A.V. Club, ‏4 ביולי 2013 Brian Gallagher, The Shack Trailer Takes Sam Worthington on a Mysterious Journey, MovieWeb, ‏4 בנובמבר 2016 Jeannette Catsoulis, ‘Nobody’ Review: A Wolf in Wimp’s Clothing, ‏4 בפברואר 2021 Kroll, Justin (15 ביולי 2021). "Finn Wittrock, Chiara Aurelia, Connie Britton, Scoot McNairy, Others; Round out Cast Of Netflix's 'Luckiest Girl Alive' Adaptation". Deadline Hollywood. נבדק ב-15 ביולי 2021. {{cite web}}: (עזרה) Gage Munroe Biography Profile
משבר איראן (1946)

משבר איראן היה משבר בין-לאומי ב-1946 סביב ניסיון להרחבת הכיבוש של איראן על ידי ברית המועצות תחת שלטונו של סטלין, שסוכל על ידי ארצות הברית. במסגרת המשבר הוכרזו בשטחה של איראן שתי מדינות בדלניות בחסותה של ברית המועצות – מדינה כורדית (רפובליקת מהאבאד (אנ')) במערב איראן ומדינה אזרית (אנ') בצפונה, אך אלה הובסו ופורקו במהירות. בעקבות הכרזת השאה רזה פהלווי על הזדהותו עם היטלר, שלחו בריטניה וברית המועצות כוחות לאיראן, בפעולה שהסתיימה בשליחת השאה לגלות באיי מאוריציוס. בנו של השאה, מוחמד רזה פהלווי, מונה למלך החדש על ידי הכוחות הכובשים. ב-1941 נכבשו חלקים מאיראן על ידי כוחות בריטיים, והצבא האדום כבש את החלקים הצפוניים של המדינה. דרך איראן עבר חלק משמעותי של הסיוע שהועבר מארצות הברית לברית המועצות במהלך המלחמה עם גרמניה הנאצית. במרץ 1945 כוחות בריטניה החלו לעזוב את שטחי איראן. בהתאם להסכם שגובש גם הצבא האדום היה צריך לחזור לתחומי ברית המועצות. במקום זאת, סטלין ניסה להרחיב את שטח ההשפעה הסובייטי על ידי עזרה בבניית מדינות עצמאיות חדשות. במסגרת זו, סייעה ברית המועצות בהקמת הרפובליקה הכורדית, תחת שלטונו של קאזי מוחמד. הנושא היה במרכזה של החלטה 2 של מועצת הביטחון של האו"ם, החלטה 3 של מועצת הביטחון של האו"ם ו-החלטה 5 של מועצת הביטחון של האו"ם. לאחר שברית המועצות נאלצה לעזוב את איראן עקב לחצים אמריקאיים, כבש הצבא האיראני, בסיוע כוחות שכנים, את מהאבד, הבירה הכורדית. מנהיגי הרפובליקה הכורדית נתלו בכיכר המרכזית של מהאבד ב-1947. הסכסוך היה לאחד הגורמים בהתפתחות ההבדלים ביחסים פוליטיים בין ארצות הברית וברית המועצות. הסכסוך גם היה חלק משלביה הראשונים של המלחמה הקרה. André Fontaine, La guerre froide 1917-1991, Editions de la Martinière, 2004, ISBN 2-84675-139-0 (צרפתית) George Lenczowski, "The Communist Movement in Iran", Middle East Journal, no. 1 (January 1947) pp. 29-45 Archie Roosevelt, Jr., "The Kurdish Republic of Mahabad", Middle East Journal, no. 1 (July 1947), pp. 247-69 מדיה וקבצים בנושא משבר איראן בוויקישיתוף
בוריס אובורביץ' בורובסקי

בוריס אולגוביץ' אובורביץ' בורובסקי (ברוסית: Борис Олегович Уборевич-Боровский; נולד ב-12 בינואר 1959) הוא אדריכל רוסי. יו"ר אגודת האדריכלים של מוסקבה (רו'), פרופסור במכון האדריכלי של מוסקבה (אנ'). בוריס אובורביץ' בורובסקי נולד ב-12 בינואר 1959 במוסקבה. אמא — מירה אובורביץ' (אנ'), סבא — ירונים אובורביץ', מראשי הצבא האדום, הוצא להורג בשנת 1937 במהלך הטיהורים הגדולים. בשנת 1982 סיים את לימודיו במכון האדריכלי במוסקבה. ב-1993 הקים את הסטודיו לאדריכלות ub design. בשנת 1998, יחד עם מספר אדריכלים נוספים, הוא יזם ליצור מחדש את אגודת האדריכלים של מוסקבה. בשנת 2010 הוציא את ספרו "בוריס אובורביץ'-בורובסקי. אינטרייר". בניין מגורים "פארוס" (רו') בשדה חודינקה (ביצוע); פיתוח שדה חודינקה (פרויקט פיתוח, יישום); מתחם המלונות "זולוטוי קולוס" (קונספט); מתחם רב תכליתי עם פסל של ורה מוחינה "הפועל ואשת הקולחוז" (פרויקט); מתחם תערוכה בינלאומי בודנ"ח (קונספט); שחזור המוזיאון הממלכתי לאמנות מזרחית (אנ'). פנים של האזור המיוחד של ארמון הקרמלין הממלכתי (פרויקט); פנים חללים ציבוריים בגן טאיניצקי; אזור "VIP" של אצטדיון לוז'ניקי (יישום). מדיה וקבצים בנושא בוריס אובורביץ' בורובסקי בוויקישיתוף אתר האינטרנט הרשמי של בוריס אובורביץ' בורובסקי בוריס אובורביץ' בורובסקי, ברשת החברתית פייסבוק בוריס אובורביץ' בורובסקי, ברשת החברתית אינסטגרם Борис Уборевич-Боровский: биография и примеры работ, salon.ru (ב־) Интерьеры (Борис Уборевич-Боровский, ub.design, Евгения Гершкович, Николай Малинин) купить книгу в Киеве | DESIGNBOOK, designbook.com.ua
א-בה-גא-ד!

א-בה-גא-ד! היא סדרת ילדים חינוכית ישראלית ששודרה בערוץ הופ! בין השנים 2008 ל-2009. הסדרה עוקבת אחר להקה הכוללת ארבעה חברים: אריאל (בגילומו של טל נרובאי), בר (בגילומה של יעל בדש), גמבי (בגילומה של מיטל סלקמון) ודן-דן (בגילומו של מקס אולארצ'יק). כל פרק מתמקד בפעילויות שונות כמו שירה, ריקוד, ומשחק, ומלווה בלימוד על אורח חיים בריא הסדרה עוקבת אחר להקה ובה ארבעה חברים: אריאל, בר, גמבי ודן-דן. בכל פרק הם שרים, רוקדים, משחקים וגם לומדים על אורח חיים בריא. שתי העונות הראשונות צולמו בתוך אולפן עם קהל של ילדים בלבד. העונה האחרונה עסקה בחיסכון במים וצולמה בבמה פתוחה מול קהל של הורים וילדים. טל נרובאי – אריאל יעל בדש – בר מיטל סלקמון – גמבי מקס אולארצ'יק – דן-דן א-בה-גא-ד!, במיזם "אישים" לתיעוד היצירה הישראלית